***OBEC Z Á V A D A***

******

**Tvorba a použitie sociálneho fondu**

Táto vnútorná smernica č. 18 stanovuje spôsoby tvorby a použitia SF.

Schválil: Miroslav Kalmár, starosta obce

Dátum schválenia: 07.06.2016

Dátum účinnosti: 01.07. 2016

Na zabezpečenie úloh v oblasti starostlivosti o zamestnancov v podmienkach Obce Závada, 991 21 Závada č. 54

**v y d á v a m**

v zmysle zákona NR SR č. 152/1994 Z. z. o sociálnom fonde v znení neskorších predpisov, podľa opatrenia MF SR č. 16786/2007-31 a MF SR č. 25189/2008-311, ktorým sa ustanovujú podrobnosti o postupoch účtovania a účtovej osnovy pre účtovné jednotky, ktoré nie sú založené alebo zriadené za účelom podnikania v znení opatrenia MF SR č. 24240/2009-31 a zákonom č. 583/2004 Z. z. o dani z príjmov v znení neskorších predpisov túto smernicu

**o tvorbe a použití sociálneho fondu.**

**Článok 1**

**Základné ustanovenia**

Sociálny fond je významným nástrojom realizácie sociálnej politiky v oblasti starostlivosti o zamestnancov Obce Závada v rozsahu podmienok ustanovených zákonom o sociálnom fonde.

**Článok 2**

**Tvorba sociálneho fondu**

2.1 Obec Závada tvorí sociálny fond v rozsahu a za podmienok ustanovených zákonom

o sociálnom fonde a vyššej kolektívnej zmluvy nasledovne:

a) povinný prídel vo výške 1 % zo súhrnu funkčných platov zamestnancov, zúčtovaných zamestnancom na výplatu za bežný rok,

b) ďalšieho prídelu vo výške 0,5 % zo súhrnu funkčných platov zamestnancov, zúčtovaných zamestnancom na výplatu za bežný rok.

2.2 Tieto finančné prostriedky sa odvádzajú na samostatný bankový účet obce do 5 dní

po výplate miezd a vedú sa na osobitnom analytickom účte sociálneho fondu. Zúčtovanie

finančných prostriedkov za kalendárny rok vykoná zamestnávateľ do 31. januára

nasledujúceho roka. Zostatok prostriedkov sociálneho fondu sa prevádza

do nasledujúceho roka.

**Článok 3**

**Použitie sociálneho fondu**

3.1 Obec Závada v rámci realizácie svojej sociálnej politiky poskytuje zamestnancom zo

sociálneho fondu nasledovné príspevky:

a) zamestnancom, ktorým sa vydávajú stravné lístky 0,20 Eur/stravný lístok,

b) príspevok na účasť na kultúrnych a športových podujatiach do výšky maximálne 20,00 Eur/rok na 1 zamestnanca,

c) príspevok na rekreáciu a služby slúžiace pre regeneráciu pracovnej sily do výšky maximálne 80,00 Eur/rok na 1 zamestnanca,

d) v prípade nečerpania príspevku podľa bodov b),c) vianočný príspevok vo výške 100 € /rok na 1 zamestnanca. Príspevok bude poukázaný k výplate mzdy za mesiac november príslušného kalendárneho roka.

e) príspevok pri životnom jubileu 50 a 60 rokov vo výške 66,00 Eur,

f) pri prvom odchode do starobného dôchodku vo výške 100,00 Eur.

3.2 Príspevky sa vyplatia len tým zamestnancom, ktorí sú v pracovnom pomere viac ako šesť mesiacov.

3.3 Zdaňovanie príspevkov zo sociálneho fondu sa riadi všeobecne záväznými právnymi

predpismi, ktoré sú platné v aktuálnom období.

**Článok 4**

**Záverečné ustanovenia**

4.1 Tvorba a použitie sociálneho fondu zamestnávateľ priebežne sleduje a vedie o tom

podrobnú evidenciu.

4.2 Táto vnútorná smernica č. 18 sa môže v prípade potreby meniť v priebehu roka.

Každá zmena sa uskutoční písomne formou dodatku, inak je neplatná.

4.3 Touto smernicou sa ruší smernica č. 13 zo dňa 14.12.2008, platná od 01.01.2009.

4.4 Táto vnútorná smernica č. 18 o tvorbe a čerpaní sociálneho fondu nadobúda platnosť

dňa 01.07.2016.

V Závade dňa 07.06.2016

**Miroslav Kalmár**

**starosta obce**